Tot aprovat

Com era previsible, el document del Sínode, i totes les propostes que contenia, ha sigut àmpliament aprovat, malgrat que, per aprovar, calia una majoria de dos terços, i que calia votar cada proposta, una per una.

Tenim, doncs, com a noves realitats de l'Església:

\***El càrrec de diaconesses per a les dones amazòniques que es considerin capacitades.**

**\*L'ordenació sacerdotal d'homes casats i reconegudament virtuosos, també només a l'Amazònia.**

\*No pas menys important: **la possibilitat que les comunitats de creients amazònics puguin adequar les celebracions religioses** (una cosa sempre tan rígidament establerta) **a un ritu propi**, d'acord amb els seus valors culturals ancestrals: càntics, colors, gestos, imatges... Que sentin la seva missa com a més «seva», i no com una cosa «europea».

De tota manera, alts càrrecs eclesiàstics han anat dient que sí, que es faria, però que se n'havia de parlar molt bé, abans, i veure fins a quin punt es podia arribar...

Antoni Ferret